
КҮН ТӘРТІБІ:
1. Қамқоршылық кеңесті құру, бекіту және оның мүшелерін сайлау.
2. Қамқоршылық кеңестің жаңа оқу жылына арналған жұмыс жоспарын құру және бекіту.
3. Балабақшаның материалдық-техникалық базасын сақтау, нығайту және жаңа оқу жылына дайындық сапасын сараптау.
4. Балабақшада сапалы ыстық тамақты ұйымдастыруды қамтамасыз ету және оны тұрақты бақылауға алу.
5. Балабақша ғимаратының қысқы жылыту маусымына дайындығын тексеру.

ТЫҢДАЛДЫ:
Бірінші мәселе бойынша балабақша меңгерушісі Ә.Балғабаева сөз алып, Қамқоршылық кеңестің мақсаты мен міндеттерін, оның мектепке дейінгі ұйымның ашықтығы мен тиімділігін арттырудағы орнын түсіндіріп өтті. Ата-аналар мен педагогикалық ұжым арасынан Кеңес құрамына үміткерлер ұсынылды.
СӨЙЛЕДІ:
Ата-аналар  Қуанышбек Б,  Адахан Г  Қамқоршылық кеңестің төрағалығына Әділбек Е кандидатурасын, ал хатшылыққа  Әділбекова А  кандидатурасын ұсынды.

Екінші мәселе бойынша жаңадан сайланған Қамқоршылық кеңес төрағасы  Әділбек Е сөз алып, жыл бойына жоспарланған іс-шаралар, балабақшаның оқу-тәрбие процесіне қолдау көрсету, рейдтер ұйымдастыру және қайырымдылық акцияларын өткізу бағытталған жұмыс жоспарының жобасымен таныстырды.

Үшінші мәселе бойынша балабақшаның  меңгерушіс Ж.Базар  сөз сөйлеп, жаңа оқу жылына дайындық аясында топтарда жүргізілген жөндеу жұмыстары, жиһаздардың жаңартылуы, дидактикалық және ойын материалдарымен қамтамасыз етілуі, сонымен қатар ойын алаңдарының қауіпсіздігі туралы есеп берді.
Кеңес мүшесі  Қуанышбек Б топтардағы ойыншықтар мен жиһаздардың санитарлық-гигиеналық талаптарға сай екенін және заманауи оқыту құралдарының жеткіліктілігін оң бағалады.
Төртінші мәселе бойынша балабақша медбикесі  Райымқұлова Ж балалардың тамақтану менюі, азық-түлік өнімдерінің сапасы мен сақталу мерзімдері, сонымен қатар тамақ әзірлеу технологияларының сақталуы туралы баяндама жасады.
Ата-аналар комитетінің мүшесі  Адахан Гүлзат балалардың ас мәзірін мерзімді түрде қадағалап отыру үшін бракераж комиссиясы құрамында Қамқоршылық кеңес мүшелерінің болуын ұсынды.

Бесінші мәселе бойынша меңгерушіс  Ж.Базар  балабақша ғимаратының қысқы жылыту маусымына дайындығы (жылу жүйесін жуып-шаю, терезелер мен есіктердің жылу оқшаулауы, шатырдың жағдайы) бойынша жүргізілген жұмыстар туралы хабардар етті. Жылу жүйесінің сынақтан өткізіліп, қысқа толық дайын екендігі атап өтілді.


ШЕШІМІ:

1. Қамқоршылық кеңесінің құрамы төмендегі құрамда бекітілсін.
2.Қамқоршылық кеңестің 2026–2027 оқу жылына арналған жұмыс жоспары   
   бірауыздан мақұлдансын және бекітілсін. Жоспардағы іс-шаралардың 
    уақытылы әрі сапалы орындалуы Кеңес мүшелеріне тапсырылсын
3. Балабақшаның жаңа оқу жылына дайындық сапасы және материалдық- 
    техникалық базасының жағдайы «қанағаттанарлық» деп танылсын.
4.Балабақшадағы ыстық тамақтың сапасы мен әзірлену процесі тұрақты 
   түрде бақылауға алынсын. Кеңес мүшелері арасынан тамақ сапасын ашық 
   бақылайтын комиссия өкілдері белгіленсін.
5.Балабақша ғимаратының қысқа дайындығы есепке алынсын және 
   дайындық деңгейі жоғары деп есептелсін. Ғимараттың жылу режимін 
   күнделікті бақылау жауапты тұлғаларға жүктелсін.


Қамқоршылық кеңес төрағасы: _________________ Әділбек Е.
Жауапты хатшы: _________________Әділбекова А 








